A ixota aragonesa u hota aragonesa (pron. /'xo.ta a.ra.go.'ne.sa/) ye a danza más conoixita d'o folklore aragonés, tamién puet estar acompanyada de canta. Os suyos orichens s'han de mirar a fins d'o sieglo XVIII, pero tenió o suyo mayor esplendor en o sieglo XIX, adquirindo prou mes rasmia dimpués d'a Guerra d'o Francés. A suya bravura, elegancia, contusión d'as suyas formas, o deficil d'executar os suyos pasos de baile y a peculiar forma d'estar cantada, han feito que a hota evolucionás, y que dende zaguerías d'o sieglo XIX, estás levata ta os scenarios como espectaclo.